Diari Oficial de la Generalitat Valenciana


Sumari del DOGV 8736, del 10-02-2020 (2020/1071)

RESOLUCIÓ de 4 de gener de 2020, de la Secretaria Autonómica de Comunicació, per la qual es suspén cautelarment el procediment d'ajudicació de 31 llicències per a la prestació del servei de comunicació audiovisual de radiodifusió sonora en ones mètriques amb modulació de freqüència de caràcter comercial a la Comunitat Valenciana, convocat per resolució de data 9 de novembre de 2011 de la Conselleria de Presidència i Vicepresidència del Consell.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8736

Data del DOGV
:   10-02-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1071


Data del document
:   04-01-2020

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * radiodifusió

RESOLUCIÓ de 4 de gener de 2020, de la Secretaria Autonómica de Comunicació, per la qual es suspén cautelarment el procediment d'ajudicació de 31 llicències per a la prestació del servei de comunicació audiovisual de radiodifusió sonora en ones mètriques amb modulació de freqüència de caràcter comercial a la Comunitat Valenciana, convocat per resolució de data 9 de novembre de 2011 de la Conselleria de Presidència i Vicepresidència del Consell. [2020/1071]  
Vista la Sentència número 596/2019, del Tribunal de Justícia de la Comunitat Valenciana, Sala Contenciosa Administrativa, Secció Primera, per la qual s'estima el recurs contenciós administratiu interposat per Radio Amanecer, contra l'Acord del Consell de 8 de juliol de 2016 (DOGV 18.07.2016), que disposà la renúncia a l'adjudicació de 31 llicències per a la prestació del servei de comunicació audiovisual de radiodifusió sonora en ones mètriques convocada per resolució de data 9 de novembre de 2011 de la Conselleria de Presidència i Vicepresidència del Consell.  
Vist que abans, el concurs per a l'adjudicació de concessions per a l'explotació del servei públic de radiodifusió sonora en ones mètriques amb modulació de freqüència de caràcter comercial a la Comunitat Valenciana, convocat per Resolució de 23.02.2007 de la Sotssecretaria de Presidència (DOGV 27.02.2007), fou declarat desert per Resolució de 08.09.2011 de la Conselleria de Presidència i Vicepresidència del Consell (DOGV 27.02.2007).  
Vist que la part dispositiva de l'esmentada Sentència declara nul l'acord del Consell de 8 de juliol de 2016 i ordena la retroacció d'actuacions al moment previ a la resolució impugnada.  
Vist que a conseqüència del mencionat acord del Consell es va a dictar la Resolució de 9 de maig de 2018, de la Secretaria Autonòmica de Comunicació, per la qual es convocà concurs públic per a l'atorgament de 31 llicències per a la prestació de serveis de comunicació audiovisual radiofònica en ones mètriques amb modulació de freqüència a la Comunitat Valenciana.  
Vist que a l'empara de l'esmentada resolució es va constituir la corresponent comissió de valoració que ha de proposar a la persona titular de la Secretaria Autonòmica de Comunicació l'adjudicació de les llicències i que actualment està exercint les seues funcions valoratives.  
  
Atés a allò disposat en l'article 18.1 de la Llei orgànica 6/1985, d'1 de juny, del poder judicial, que estableix que les sentències seran executables en els seus propis termes.  
Atés que raons d'ordre públic, d'eficàcia, d'economia de mitjans i de seguretat jurídica aconsellen suspendre el procediment convocat per la mencionada Resolució de 9 de maig de 2018.  
Atés que, de continuar el procediment, i si l'esmentada sentència adquereix fermesa, podrien crear-se expectatives de dret dels sol·licitants adjudicataris que es veurien truncades amb posterioritat, la qual cosa produiria eventuals responsabilitats.  
Atesa la base tretze de l'al·ludida Resolució de 9 de maig de 2018, que determina que la competència per a l'atorgament de les 31 llicències convocades correspon a la Secretaria Autonòmica de Comunicació.  
  
Vistes les disposicions i consideracions citades, i en ús de les atribucions que em confereix la Llei 1/2006, de 19 d'abril, del sector audiovisual, i el Decret 4/2017, de 20 de gener, pel qual es regulen els serveis i el Registre de Prestadors de Comunicació Audiovisual de la Comunitat Valenciana, resolc:  
Suspendre cautelarment el procediment regulat per Resolució de 9 de maig de 2018, de la Secretaria Autonòmica de Comunicació, per la qual es convoca concurs públic per a l'atorgament de 31 llicències per a la prestació de serveis de comunicació audiovisual radiofònica en ones mètriques amb modulació de freqüència a la Comunitat Valenciana, incloent les actuacions de la corresponent comissió de valoració.  
  
  
València, 4 de febrer de 2020.- La secretària autonòmica de Comunicació: Blanca Marín Ferreiro.